पाठ 31
देवाची उपासना कशी करावी
शिक्षक मार्गदर्शिका  ·  आनंदाची बातमी रविवार शाळा पाठ
	चित्रे
	37

	उद्देश
	ख्रिस्ती लोक मंडळीत एकत्र मिळून देवाची उपासना कशी करतात हे शिकवणे.

	शिक्षकाची तयारी
	तुम्ही आठवड्यामागून आठवडा विश्वासूपणे मुलांना शिकवत असताना तुमच्या विद्यार्थ्यांची आणि त्यांच्या कुटुंबांची मने आणि अंतःकरणे देवाच्या वचनासाठी खुली व्हावीत म्हणून त्यांच्यासाठी प्रार्थना करा. मग प्रेषितांची कृत्ये 2:43-47, 1 करिंथकरांस 10:16-17, इब्री लोकांस 10:24-25, स्तोत्र 122 आणि पाठ योजना वाचा व अभ्यासा

	पाठांतर वचन
	इब्री लोकांस 10:25
एकत्र जमण्याची सवय आपण सोडू नये... आपण एकमेकांना उत्तेजन देऊ या.



पाठ योजना
प्रस्तावना
वर्गाला प्रश्न विचारा - “ख्रिस्ती लोक रविवारी काय करतात?” एक उत्तर असू शकते की ते देवाची उपासना करण्यासाठी मंडळीत जातात. ती इमारत असू शकते किंवा झाडाच्या सावलीतील जागा असू शकते.
पाठाचे मुख्य मुद्दे
चित्र 37 दाखवा.
	1.येथे काही वेगवेगळे लोक एकत्र बसलेले आहेत. काही वृद्ध आहेत, काही तरुण आहेत. काहींची त्वचा सावळी आहे, काहींची गोरी आहे. ते ख्रिस्ती आहेत. ख्रिस्ती लोकांच्या गटाला मंडळी म्हणतात. देव आपल्या वचनात, बायबलमध्ये, म्हणतो की ख्रिस्ती लोकांनी त्याची उपासना करण्यासाठी एकत्र जमणे चांगले आहे.
	2.ख्रिस्ती लोक देवाची उपासना करण्यासाठी मंडळीत एकत्र जमतात तेव्हा काय करतात?
मुलांना यासारखी काही उत्तरे द्यायला लावा:
देवाला गाणी गातात
प्रार्थना करतात किंवा देवाशी बोलतात.
देवाचे वचन, म्हणजे बायबल, शिकवले जात असताना ऐकतात.
एकमेकांना साक्ष सांगतात, म्हणजे गेल्या आठवड्यात देवाने त्यांना कशी मदत केली
देवाच्या कामासाठी देणग्या आणतात. हा पैसा कशासाठी वापरला जातो ते मुलांना सांगा.
	3.चित्र 37 पुन्हा पाहा. या चित्रात मंडळी काय करत आहे? ते प्रभूभोजन किंवा पवित्र सहभागिता यांची सभा घेत आहेत. येशूने मरण्यापूर्वी आपल्या शिष्यांसोबत केलेल्या शेवटच्या भोजनात जे केले त्याची ख्रिस्ती लोक आठवण करतात. त्याने भाकरीचे तुकडे केले आणि ती आपल्या शिष्यांना खायला दिली. हे त्याला वधस्तंभावर खिळले तेव्हा त्याचे शरीर मोडले जाण्यासारखे होते. त्याने आपल्या शिष्यांना प्यायला द्राक्षारस दिला. हे त्याच्या शिष्यांना दाखवण्यासाठी होते की त्याचे रक्त सांडले गेले. येशू मरण पावला याची आठवण करण्यासाठी आणि त्याचे आभार मानण्यासाठी ख्रिस्ती लोक हे करतात.
उजळणी
पाठ थोडक्यात पुन्हा सांगा आणि आपण देवाची उपासना करण्यासाठी एकत्र येतो तेव्हा देवाने दिलेल्या देणग्या वापरण्याची आणि एकमेकांकडून शिकण्याची संधी आपल्याला मिळते यावर भर द्या. हा सहभागितेचा आणि वाटून घेण्याचा आनंदी आणि खास काळ असतो.
आपला प्रतिसाद
आपण देवाची उपासना करण्यासाठी मंडळीत येतो तेव्हा त्याला आनंद होतो आणि आपण एकमेकांना उत्तेजन देतो व त्याच्याविषयी अधिक शिकतो.
पाठांतर वचन शिकवा
आपण रविवार शाळेत आणि मंडळीत येतो तेव्हा आपण येशूची आज्ञा पाळतो आणि त्याला आनंद देतो. यामुळे आपल्याला त्याला अनुसरण्यास आणि त्याची आज्ञा पाळण्यास मदत होईल.

